সরকারি বিজ্ঞান কলেজ

থাম্ব|কলেজ ক্যাম্পাস
থাম্ব|শহিদ মিনার
**সরকারি বিজ্ঞান কলেজ** রাজধানী ঢাকার ফার্মগেট সংলগ্ন তেজগাঁও এলাকায় অবস্থিত দেশের অন্যতম সেরা একটি সরকারি উচ্চ মাধ্যমিক শিক্ষাপ্রতিষ্ঠান। কলেজের প্রতিষ্ঠাকালীন নাম **ইন্টারমেডিয়েট টেকনিক্যাল কলেজ**। ০৯ একর ভূমির উপর কলেজটি স্থাপিত। ১৯৫৪ খ্রিষ্টাব্দে প্রতিষ্ঠিত এই কলেজে উচ্চ মাধ্যমিক পর্যায়ে শুধু  বিজ্ঞান বিভাগে ও জাতীয় বিশ্ববিদ্যালয়-এর অধীনে ডিগ্রিতে পাঠদান করা হয়। কলেজ কোড - **১৩০২**  ইআইআইএন নং- **১০৮৫৩৫**

## ইতিহাস
কলেজটি ১৯৫৪ খ্রিষ্টাব্দে টেকনিক্যাল হাই স্কুল নামে যাত্রা শুরু করে। ১৯৬২ খ্রিষ্টাব্দে ইন্টারমেডিয়েট টেকনিক্যাল কলেজ হিসেবে পুনঃনামকরণ করা হয়। ১৯৮৫ খ্রিষ্টাব্দে বি.এসসি কোর্স চালুর মাধ্যমে *সরকারি বিজ্ঞান কলেজ* হিসেবে কার্যক্রম শুরু করে।

## ফলাফল

প্রতিবছর ব্যাপক শিক্ষার্থী উচ্চমাধ্যমিক পরীক্ষায় জিপিএ ৫ পেয়ে উত্তীর্ণ হয়।

প্রতিবছর এই কলেজ থেকে বহু সংখ্যক ছাত্র বুয়েট,মেডিকেল কলেজ,ঢাকা বিশ্ববিদ্যালয় সহ দেশের খ্যাতিনামা উচ্চশিক্ষা প্রতিষ্ঠানে মেধাতালিকায় থেকে ভর্তির সুযোগ পেয়ে থাকে।

•গত ২০২৫-২৬ সেশনে মেডিকেল ভর্তি পরীক্ষায় ১ম হয় এই কলেজের শিক্ষার্থী জাহাঙ্গীর কবির শান্ত।

•২০২৪-২৫ সেশনে বুয়েট ভর্তিপরীক্ষায় ৪র্থ হয় আরেক মেধাবী মুখ আসির ফয়সাল।

শিক্ষাদান

আটটি শাখায় ১২৫ জন করে ছাত্র এখানে পড়াশোনার সুযোগ পেয়ে থাকে। শাখাগুলোর নাম যথাক্রমে এ, বি, সি, ডি, ই, এফ, জি, এইচ। ভর্তির ক্রমানুসারে শিক্ষার্থীদের শাখাগুলোয় বিভক্ত করা হয়।

বিজ্ঞান বিভাগ বাংলা মাধ্যমে পঠিত বিষয়সমূহ - বাংলা,ইংরেজি,পদার্থবিজ্ঞান,রসায়ন,উচ্চতর গণিত,আইসিটি ও জীববিজ্ঞান।  

## পোশাক
অফ হোয়াইট প্যান্ট (লাইট বিজ), আকাশী রঙের শার্ট, বুক পকেটে লোগো, আইডি কার্ড, কালো জুতা (ফিতাযুক্ত) ও মোজা।

## আবাসন ব্যবস্থা

কলেজের দুটি ছাত্রাবাস রয়েছে: **কাজী নজরুল ইসলাম ছাত্রাবাস** এবং অপরটি **ড. কুদরত-ই-খুদা ছাত্রাবাস**—যথাক্রমে একাদশ এবং দ্বাদশ শ্রেণির ছাত্রদের জন্য।

**১.** কাজী নজরুল ইসলাম ছাত্রাবাস: সংখ্যা বর্তমানে ১৬০। ছাত্রাবাসটির বর্তমান ম্যানেজার মোঃ অলিউল্লাহ।

**২.** ড. কুদরত ই খুদা ছাত্রাবাস: আসন সংখ্যা ১৫৬। ছাত্রাবাসটির বর্তমান ম্যানেজার মোঃ জামাল মিয়া ও হল সুপার ভাইসার প্রফেসর জনাব আমজাদ হোসেন 

## যাতায়াত
ঢাকার স্থায়ী শিক্ষার্থীদের যাতায়াতের জন্য দুটি বাস আছে।

**১.স্পন্দন-১** (চলাচলের রুট: ফার্মগেট থেকে সাইনবোর্ড)

**২.স্পন্দন-২** (চলাচলের রুট: ফার্মগেট থেকে মিরপুর ১০)
## প্রকাশনা
প্রতিষ্ঠানটির কলেজ বার্ষিকী “জাগরণ” । যা ২০২৫ সালের ডিসেম্বর মাসে প্রকাশিত হয়। যেখানে প্রতিষ্ঠানটির শিক্ষক, শিক্ষার্থীদের সৃজনশীল লেখনী এবং অর্জনসমূহ তুলে ধরা হয়। বিদ্যালয়ের শিক্ষকদের মধ্যে সেখানে যাদের লেখা ছাপানো হয়েছে, তাদের মধ্যে অন্যতম বাংলা বিভাগের অধ্যাপক সৈয়দ মইনুল হাসান, রসায়ন বিভাগের সহযোগী অধ্যাপক ড. আফসার সালাহ উদ্দিন, বাংলা বিভাগের সহকারী অধ্যাপক জিনাত জাহান। 

শিক্ষার্থীদের মধ্যে সৃজনশীল কার্যক্রম তুলে ধরেছেন- হেমন্ত কুমার সাহা ( ২০২৫-২০২৬ ) , মোহাম্মদ মিজবাউল হাসান ( ২০২৪-২০২৫) , ফাহিম আহমেদ ( ২০২৪-২০২৫) , সালাউদ্দিন আল সাকিব ( ২০২৪-২০২৫) প্রমুখ। 

## সহশিক্ষা কার্যক্রম
ছাত্রদের পড়াশোনার পাশাপাশি নৈতিক উন্নয়ন ও তাদের মাঝে নেতৃত্বের গুণাবলি বিকাশের লক্ষ্যে চালু আছে সরকারি বিজ্ঞান কলেজ বিএনসিসি প্লাটুন। এছাড়া ছাত্রদের সহশিক্ষা কার্যক্রমের অংশ হিসেবে কলেজের নিজস্ব :

* সরকারি বিজ্ঞান কলেজ বিতর্ক ক্লাব
* সরকারি বিজ্ঞান কলেজ বিজ্ঞান ক্লাব
* সরকারি বিজ্ঞান কলেজ গণিত ক্লাব 
* সরকারি বিজ্ঞান কলেজ ফটোগ্রাফি ক্লাব
* সরকারি বিজ্ঞান কলেজ ক্রীড়া ক্লাব
* সরকারি বিজ্ঞান কলেজ  তথ্য ও প্রযুক্তি ক্লাব
* সরকারি বিজ্ঞান কলেজ সাংস্কৃতিক ক্লাব
* সরকারি বিজ্ঞান কলেজ ইসলামিক সাংস্কৃতিক ক্লাব
* সরকারি বিজ্ঞান কলেজ অলিম্পিয়াড ও কুইজ ক্লাব
* সরকারি বিজ্ঞান কলেজ আন্তর্জাতিক সম্পর্ক/জাতিসংঘ ক্লাব

## উল্লেখযোগ্য প্রাক্তন শিক্ষার্থী
*নাহিদ ইসলাম,মাননীয় বিরোধীদলীয় চিফ হুইপ ও এম.পি.(ঢাকা-১১) ২০২৪-এ বাংলাদেশে কোটা সংস্কার আন্দোলনের প্রধান সমন্বয়ক ও ২০২৪-এ বাংলাদেশের অন্তর্বর্তীকালীন সরকারের উপদেষ্টা।
*আ ন ম এহসানুল হক মিলন, মন্ত্রী, বাংলাদেশ শিক্ষা মন্ত্রণালয়।সংসদ সদস্য(চাঁদপুর-১)
*জাহিদ আহসান রাসেল, সাবেক প্রতিমন্ত্রী, বাংলাদেশ যুব ও ক্রীড়া মন্ত্রণালয়।
*আনিসুল হক (রাজনীতিবিদ), প্রয়াত মেয়র, ঢাকা উত্তর সিটি করপোরেশন।
*সাব্বির রহমান, বাংলাদেশ জাতীয় ক্রিকেট দলের খেলোয়াড়
*শহীদ উদ্দিন চৌধুরী এ্যানি, বিএনপি নেতা ও সংসদ সদস্য

## তথ্যসূত্র

## বহিঃসংযোগ
* 

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়